CELEX: 62016CN0259
Language: et
Date: 2016-05-10 00:00:00
Title: Kohtuasi C-259/16: Eelotsusetaotlus, mille on esitanud Tribunale Amministrativo Regionale per il Lazio (Itaalia) 10. mail 2016 – Confederazione Generale Italiana dei Trasporti e della Logistica (Confetra) jt versus Autorità per le Garanzie nelle Comunicazioni, Ministero dello Sviluppo Economico

19.9.2016   
            
            
               ET
            
            
               Euroopa Liidu Teataja
            
            
               C 343/19
            
         Eelotsusetaotlus, mille on esitanud Tribunale Amministrativo Regionale per il Lazio (Itaalia) 10. mail 2016 – Confederazione Generale Italiana dei Trasporti e della Logistica (Confetra) jt versus Autorità per le Garanzie nelle Comunicazioni, Ministero dello Sviluppo Economico
   (Kohtuasi C-259/16)
   (2016/C 343/30)
   Kohtumenetluse keel: itaalia
   
      Eelotsusetaotluse esitanud kohus
   
   Tribunale Amministrativo Regionale per il Lazio
   
      Põhikohtuasja pooled
   
   
      Kaebuse esitajad: Confederazione Generale Italiana dei Trasporti e della Logistica (Confetra), Associazione Nazionale Imprese Trasporti Automobilistici, Società Fercam SpA, Associazione non Riconosciuta Alsea, Associazione Fedit, Società Carioni Spedizioni Internazionali Srl, Federazione Nazionale delle Imprese di Spedizioni Internazionali – Fedespedi, Società Tnt Global Express SpA
   
      Vastustajad: Autorità per le Garanzie nelle Comunicazioni, Ministero dello Sviluppo Economico
   
      Eelotsuse küsimused
   
   
               1.
            
            
               Kas Euroopa Liidu õigusega, eriti direktiivi 97/67/EÜ (1) (täiendatud ja muudetud direktiiviga 2008/6/EÜ (2)) artikli [2] punktide 1 ja 1a ning artikliga 6 on vastuolus niisuguste siseriiklike õigusnormide kohaldamine nagu eelkõige seadusandliku dekreedi nr [261]/1999 artikli 2 punktid a ja f, ameti 23. märtsi 2015. aasta otsuse AGCOM 129/15/CONS lisas A toodud „Üldsusele postiteenuste osutamise lubade määruse” artikli 1 lõike 1 punktid g ja r nende koostoimes ja punkt i ning majandusarengu ministeeriumi 29. juuli 2015. aasta vastav dekreet, millega reguleeritakse üldsusele postiteenuste osutamise lubade väljaandmise menetlusi, kuna nendega on postiteenuste hulka arvatud ka autoveo-, kuller- ja ekspressteenuseid?
            
         
               2.
            
            
               Kas Euroopa Liidu õigusega, eriti direktiivi 97/67/EÜ (täiendatud ja muudetud direktiiviga 2008/6/EÜ) artikli 9 lõike 1 ja artikli [2] punktiga 19 ning proportsionaalsuse ja mõistlikkuse põhimõttega on vastuolus niisuguste siseriiklike õigusnormide kohaldamine nagu eelkõige seadusandliku dekreedi nr [261]/1999 artikli 6 lõige 1, ameti 23. märtsi 2015. aasta otsuse AGCOM 129/15/CONS lisas A toodud „Üldsusele postiteenuste osutamise lubade määruse” artikkel 8 ning majandusarengu ministeeriumi 29. juuli 2015. aasta vastav dekreet, millega reguleeritakse üldsusele postiteenuste osutamise lubade väljaandmise menetlusi, kuna nendega on autoveo-, kuller- ja ekspressteenuste osutajatele pandud kohustus nõutada üldine luba suuremas ulatuses, kui on vajalik oluliste nõuete täitmise tagamiseks postiteenuste osutamise valdkonnas?
            
         
               3.
            
            
               Kas Euroopa Liidu õigusega, eriti direktiivi 97/67/EÜ (täiendatud ja muudetud direktiiviga 2008/6/EÜ) artikli 7 lõike 4 ja artikli 9 lõikega 2 on vastuolus niisuguste siseriiklike õigusnormide kohaldamine nagu eelkõige seadusandliku dekreedi nr 261/1999 artikli 6 lõige 1bis ja artikli 10 lõige 2, ameti 23. märtsi 2015. aasta otsuse AGCOM 129/15/CONS lisas A toodud „Üldsusele postiteenuste osutamise lubade määruse” artikli 11 lõike 1 punkt f ja artikli 15 lõige 2 ning majandusarengu ministeeriumi 29. juuli 2015. aasta vastava dekreedi, millega reguleeritakse üldsusele postiteenuste osutamise lubade väljaandmise menetlusi, artikkel 9, kuna nendega on autoveo-, kuller- ja ekspressteenuste osutajatele pandud kohustus teha makseid universaalteenuse hüvitamise fondi?
            
         
               4.
            
            
               Kas Euroopa Liidu õigusega, eriti direktiivi 97/67/EÜ (täiendatud ja muudetud direktiiviga 2008/6/EÜ) artikli 9 lõikega 2 on vastuolus niisuguste siseriiklike õigusnormide kohaldamine nagu eelkõige seadusandliku dekreedi nr 261/1999 artiklid 6 ja 10, ameti 23. märtsi 2015. aasta otsuse AGCOM 129/15/CONS lisas A toodud „Üldsusele postiteenuste osutamise lubade määruse” artikli 11 lõike 1 punkt f ja artikli 15 lõige 2 ning majandusarengu ministeeriumi 29. juuli 2015. aasta vastava dekreedi, millega reguleeritakse üldsusele postiteenuste osutamise lubade väljaandmise menetlusi, artikkel 9, kuna nendes ei ole mingit hinnangut, missugustel juhtudel võib makset universaalteenuse kulude hüvitamise fondi pidada vajalikuks, ega ole nähtud ette diferentseeritud rakendussätteid, mille kohaselt see kohustus sõltub maksukohustuslaste ja turgude subjektiivsest olukorrast?
            
         
      (1)  Euroopa Parlamendi ja nõukogu 15. detsembri 1997. aasta direktiiv 97/67/EÜ ühenduse postiteenuste siseturu arengut ja teenuse kvaliteedi parandamist käsitlevate ühiseeskirjade kohta (EÜT 1998, L 15, lk 14, ELT eriväljaanne 06/03, lk 71).
   
      (2)  Euroopa Parlamendi ja nõukogu 20. veebruari 2008. aasta direktiiv 2008/6/EÜ, millega muudetakse direktiivi 97/67/EÜ seoses ühenduse postiteenuste siseturu rajamise lõpuleviimisega (ELT L 52, lk 3).